**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS 9-OSIOS TARYBOS 27 POSĖDŽIO DARBOTVARKĖS PAKEITIMO**

2021 m. rugsėjo 10 d. Nr. 34-890

Lazdijai

Vadovaudamasi Lietuvos Respublikos vietos savivaldos įstatymo 13 straipsnio 7 dalimi ir atsižvelgdama į 1∕3 Lazdijų rajono savivaldybės tarybos narių siūlymą, Lazdijų rajono savivaldybės taryba nusprendžia:

Pakeisti Lazdijų rajono savivaldybės 9-osios tarybos 27 posėdžio darbotvarkę:

1. Išbraukti iš darbotvarkės 4 klausimus:

1.1. 7 klausimą „Dėl Lazdijų Motiejaus Gustaičio gimnazijos nuostatų patvirtinimo“.

 1.2. 8 klausimą „Dėl Lazdijų r. Veisiejų Sigito Gedos gimnazijos nuostatų patvirtinimo“.

 1.3. 10 klausimą „Dėl Lazdijų rajono savivaldybės tarybos 2021 m. liepos 20 d. sprendimo Nr. 5TS-847 „Dėl įgaliojimų atstovauti Alytaus regiono plėtros tarybos visuotiniuose dalyvių susirinkimuose suteikimo“ pakeitimo“.

 1.4. 12 klausimą „Dėl gatvės“.

 2. Papildomai įrašyti į darbotvarkę klausimą „Dėl Lazdijų r. Šventežerio mokyklos patalpų ir trumpalaikio materialiojo turto nuomos“ (pranešėja – J. Galvanauskienė, rengėja – J. Galvanauskienė).

Savivaldybės merė Ausma Miškinienė

**RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS 9-OSIOS TARYBOS 27 POSĖDŽIO DARBOTVARKĖS PAKEITIMO“ PROJEKTO**

**AIŠKINAMASIS RAŠTAS**

2021-09-10

 Lazdijų rajono savivaldybės tarybos sprendimo projektas „Dėl Lazdijų rajono savivaldybės 9-osios tarybos 27 posėdžio darbotvarkės pakeitimo“ parengtas vadovaujantis Lietuvos Respublikos vietos savivaldos įstatymo 13 straipsnio 7 dalimi ir atsižvelgiant į 1∕3 Lazdijų rajono savivaldybės tarybos narių siūlymą.

Šio projekto tikslas – pakeisti Lazdijų rajono savivaldybės 9-osios tarybos 27 posėdžio darbotvarkę.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Komunikacijos ir dokumentų skyriaus vyr. specialistė Laima Jauniškienė.

Komunikacijos ir dokumentų skyriaus Laima Jauniškienė

vyr. specialistė